बस्ती टैंकों वाली में आरयूबी बनाने का मामला अधर में: डीआरएम अनुज
फिरोजपुरको स्मार्ट सिटी बनाने के तहत पंजाब सरकार द्वारा बस्ती टैंकों वाली में रेलवे अंडर ब्रिज बनाने की दी गई मंजूरी के बावजूद यह मामला अधर में लटकता नजर रहा है। जिला प्रशासन इस प्रोजेक्ट के लिए जहां 7 करोड़ रुपए की ग्रांट मंजूर होने की बात कह रहा है वहीं रेल विभाग पुल बनाने की लागत इससे कहीं अधिक बता रहा है।
डीआरएम अनुज प्रकाश बताया कि वर्ष 2016 में बस्ती टैंकों वाली में बनने वाले रेलवे अंडर ब्रिज की इनिशियल ड्राइंग्स तैयार कर ली गई हैं और इसकी अनुमानित लागत 7 करोड़ रुपए का प्रोजेक्ट बनाकर पंजाब सरकार को दिया गया है। अनुज प्रकाश ने बताया कि जो अनुमानित लागत भेजी गई है उसमें सिर्फ पुल का निर्माण है जबकि अप्रोच रोड्स, ड्रेनेज, पानी की निकासी, फुटपाथ बनाने के लिए करीब 3 करोड़ रुपए की अतिरिक्त लागत आएगी और कुल खर्च 10 करोड़ पहुंचने का अनुमान है।
उधर डीसी डीपीएस खरबंदा से बात की गई तो उन्होंने कहा कि स्मार्ट सिटी प्रोजेक्ट के तहत जब रेलवे अंडर ब्रिज की प्रपोजल रेल विभाग को भेजी गई थी तो विभाग की ओर से इस पुल के निर्माण के लिए सात करोड़ रुपए खर्च की रिपोर्ट तैयार कर भेजी गई थी। इसी रिपोर्ट को प्रशासन ने पंजाब सरकार को फॉरवर्ड कर दिया और सरकार ने सात करोड़ रुपए की मंजूरी दी है। अब पुल के साथ रेलवे कालोनियों, रेलवे स्टेडियम की अप्रोच रोड्स का खर्च रेल विभाग का ही है और रेल विभाग को ही सहन करना पड़ेगा। फिर भी जहां तक हो सकता है इस प्रोजेक्ट के लिए मंजूर की गई ग्रांट में जहां तक वृद्धि हो सकती है।
hin_Deva hin_Deva hin_Deva hin_Deva